Таҳмина Раҷабова

Таҳмина Раҷабова (Раҷабова Таҳмина Пулодҷоновна; тав. 29 июни 1982, Душанбе, ҶШС Тоҷикистон) — ҳунарпешаи синамо, рӯзноманигор, ровии барномаҳои телевизионӣ. Аълочии матбуоти Тоҷикистон (2013). Аълочии фарҳанги Тоҷикистон (2013). Аълочии кумитаи телевизион ва радиои Тоҷикистон (2017).

 Зиндагинома 
Таҳмина Раҷабова 29 июни соли 1982 дар шаҳри Душанбе ба дунё омадааст. Модараш духтур ва падараш иқтисоддон буданд. Аз соли 1989 то синфи сеюм дар мактаби миёнаи ба номи Малика Собирова ва ҳамзамон дар бахши мусиқии (фортепиано) таҳсил мекард. Чун вазифаи хидматӣ падарашро озими Маскав намуд, оилаи онҳо муваққатан ба онҷо рафтанд. Тахмина дар мактабҳои онҷо ду сол ба забони русӣ таҳсил намуд.

Баъди бозгашти хонаводаашон ба Тоҷикистон, Таҳмина мактаби миёнаро дар шаҳри Душанбе хатм намудаАрафамоҳи САЪДУЛЛО. Тахмина Раҷабова: Тавоно ҳаргиз дар нахоҳад монд. «Чеҳра» Маҷаллаи иттилоотӣ, фарҳангӣ, фароғатӣ ва рекламавӣ. № 10, 2011. С. 12-13., ҳуҷҷатҳояшро ба факултети ҳуқуқи филиали Донишкадаи равобити миллӣ ва минтақавии Маскав дар Душанбе (Московский Институт национальных и региональных отношений) супурд. Пас аз хатми курси аввал бино бар сабаби оиладор шудан ӯ ба донишгоҳ нарафт ва ӯро хориҷ карданд.

Ӯ аз нав ба Донишкадаи андоз ва ҳуқуқи Тоҷикистон дохил шуда, соли 2006 онро бо ихтисоси ҳуқуқшинос бо баҳои аъло хатм кард.

 Оила 
Таҳмина Раҷабова бо хости волидайн дар синни 18 солагӣ ба писарамакаш издивоҷ кард, аммо пас аз чанде онҳо ҷудо шуданд. Аз ин издивоҷ як писар — Муҳаммадҷовид ба дунё омадГулноза БОБОМУРОДОВА. Таҳмина Раҷабова: Мехоҳам худро дар киноиндустрияи ҷаҳонӣ бисанҷам. «Бонувони Тоҷикистон». Маҷаллаи ҳармоҳаи давлатии сиёсӣ, иҷтимоӣ ва фарҳангӣ. № 6, 2009. С. 22-24.. Баъдан Таҳмина дубора издивоҷ кард ва соҳиби оилаи хушбахт аст. Ӯ 20 феврали 2021 дар сафҳаи Инстаграми худ расми кӯдаки навзодро ҷо дода, аз соҳиби писар шуданаш хабар дод.

 Корнома 

 Телевизион 
Соли 2006 ба телевизиони «Сафина» ба ҳайси ёвари ҳуқуқшинос ба кор омада, пас аз як моҳи корӣ ӯро Насиба Ғуломова дида, аз санҷиш гузаронда, ба хотири чеҳраи телевизионӣ доштанаш ва забони русиро олӣ донистан таклиф кард, ки наттоқи барномаи иттилоотӣ ба забони русӣ шавад ва ӯ даъватро пазируфт.

Чеҳраи зебои Таҳмина Раҷабоваро аз телевизион коргардонҳои синамо дида ва аз вай даъват кардаанд, ки дар филмҳо нақш иҷро кунад.

 Синамо 
мини|291x291пкс
Барои нахустин бор Таҳмина дар синамо дар филми Юнус Юсупов бо номи «Зистан мехоҳам» нақши кӯчаки ёрдамчии муфаттиш ва баъдан дар филми «Умеди охирин»-и Саид Қодирӣ нақши дуюмдараҷаро бозида санҷиши аввалини ҷиддиро дар соҳаи синамо гузашт. Сипас ба киностудияи Тоҷикфилм даъват шуда дар филми коргадон Саидҷон Қодирӣ зери унвони «Убури сангин» нақши асосиро иҷро кард.

Соли 2008 дар Ҷашнвораи синамоии «Дидор» филми «Умеди охирин» соҳиби ҷоиза гардид. Ва нақши бозидаи Таҳмина мавриди таваҷҷуҳи коргардони тоҷиктабори Афғонистон Асад Сикандар қарор гирифт ва ӯро барои нақшофарӣ дар филми муштараке бо ҳамкорони боливудӣ бо номи «Мадраса» (ҳоло «Муҳоҷир») ба Афғонистон барои иҷрои нақши аслӣ даъват кард. Таҳмина дар ин филм нақши модари хонаводаро иҷро кардааст.

Соли 2011 филми «Марде дар орзуи зани панҷум»-и коргардони афғон Сиддиқ Обидӣ, ки дар музофоти Фароб ва Балхи афғонистон наворбардорӣ шуд, Таҳмина нақши зани сеюмро бо маҳорати баланди касбӣ иҷро намуда, соҳиби ҷоизаи «Беҳтарин ҳунарпешаи зан» гардидРазиуддин АТОӢ. Саргузашти Таҳмина Раҷабова: аз Афғонистон то Ҳиндустон. «Элита». Маҷаллаи ҷамъиятӣ-сиёсӣ. Январ-Феврал, 2014. С. 16-23..

Таҳмина Раҷабова бо пешниҳоди нахустин филмаш ба забони русӣ «Обмани себя» ба соҳаи коргардонӣ қадам гузошт. Филми мазкур кӯтоҳ буда, 28 дақиқаро дар бар мегирад ва 19 декабри 2020 дар кинотеатри «Зебуниссо»-и Душанбе пешниҳоди синамогарон ва рӯзноманигорон гардид.

 Фаъолияти башардӯстӣ 
Дар соли 2012 намояндагии Федеросиюни Байналмилалии Ҷамъиятҳои Салиби Сурх ва Ҳилоли Аҳмар дар Тоҷикистон корзоре якмоҳаро барои ҷалби таваҷҷуҳи ҷомеъа ба фаъъолияти башардӯстонаи ин федеросиюн оғоз кард. Таҳмина Раҷабова, дар ин корзор, сафири ҳусни нияти ин моҳ интихоб шуд. Ӯ мегӯяд, ки қаблан низ ба аёдати кӯдакони бесарпараст дар ин хонаи кӯдакон мерафт ва ҳоло бисёре аз кӯдакон ӯро «апаҷон» ном мебаранд.

 Филмшиносӣ 

Таҳмина Раҷабова дар бештар аз 20 филм нақш офаридааст:
№НомСолКоргардонНақшКишвар1Зистан мехоҳам2007Юнус ЮсуповТоҷикистон2Як рӯзи баҳор2008Музаффар РаҳматовТаҳминаТоҷикистон3Умеди охирин2008Саидҷон ҚодирӣГуландомТоҷикистон4Симо2008Умедҷон БобомуродовМаҳинаТоҷикистон5Мадраса2008Асад СикандарРоҳилаАфғонистон6Барачаи хаёлӣ2009Абдулҳай ЗокировдухтурТоҷикистон7Убури сангин2010Саидҷон ҚодирӣНигинаТоҷикистон8Беҳуда хорам мекунӣ (қисми 5-6)2010Шуҳрат ҚурбоновТоҷикистон9Шаби хунин2011Далер БековТоҷикистон10Соҳил2011Раҷабалӣ ПировТоҷикистон11Думболи афсона2011Рустам РасуловМаликаТоҷикистон12Марде дар орзуи зани панҷум2012Сиддиқ Обидӣзани сеюмАфғонистон13Қасос2012Руслан МирзоевЗамираТоҷикистон14Журналист2012Аъзам РозиқНигораТоҷикистон15Паймон2013Муҳиддини МузаффарМаликаТоҷикистон16Асрори хуфта2013Саидҷон ҚодирӣТоҷикистон1712 соли интизорӣ2014Муҳиддини МузаффарФариштаТоҷикистон18Феъли бад2014Аслам ЁдгоровПарвинаТоҷикистон19Муҳоҷир2015Асад СикандарАфғонистон20Муфаттиш2015Муҳаммадраббӣ ИсмоиловНигораТоҷикистон21Некӣ (филми кӯтоҳ)2016Муҳаммадраббӣ ИсмоиловТоҷикистон22Сайёра ранг иваз мекунад2018Муҳиддини МузаффарСайёраТоҷикистон23Эделвейс2018Неъматулло АбдуллоевЭрикаТоҷикистон24Перейра2020Язан ХадурПерейраРусия25Насиб (филми кӯтоҳ)2021Шарофат АрабоваТоҷикистон26Зиндагӣ зебост2024Далер РаҳматовТоҷикистон27Хоби сурх2024Соҳибёри Толибмодари хонаТоҷикистон28Пойтахт 7 (сериёл)2024—25Сируси МуқаддамЧаманЭрон

 Унвону ҷоизаҳо 
 «Аълочии матбуоти Ҷумҳурии Тоҷикистон»Фармони Вазири фарҳанги Ҷумҳурии Тоҷикистон аз 07.03.2013, № 7-У
 «Аълочии фарҳанги Ҷумҳурии Тоҷикистон»Фармони Вазири фарҳанги Ҷумҳурии Тоҷикистон аз 30.08.2013, № 31-У
 «Аълочии кумитаи телевизион ва радиои Тоҷикистон»

 Ҷоизаҳои синамоӣ 
Таҳмина Раҷабова бо ҷоизаи Ҷашнвораи байналмилалии филми Ҳиндустон (IFFI) дар филми «Марде дар орзуи зани панҷум» қадрдонӣ шудааст. Соли 2024 дар дувумин ҷашнвораи синамоии «Тоҷи Сомон» барандаи ҷоизаи «Беҳтарин нақши занона» барои филми «Зиндагӣ зебост» шуд.

 Эзоҳ 

 Пайвандҳо 






Гурӯҳ:Ҳунарпешаҳои киностудияи “Тоҷикфилм”
Гурӯҳ:Ҳунарпешаҳои Тоҷикистон
Гурӯҳ:Ҳунарпешазанони асри ХХ
Гурӯҳ:Ҳунарпешазанони асри ХХI
Гурӯҳ:Рӯзноманигорони Тоҷикистон